 Pamoja na kuandaa na kushiriki mkutano wa viongozi kuhusu wakimbizi, Rais wa Marekani Barack Obama siku hiyo ya jumanne alilihutubia kwa mara ya mwisho Baraza Kuu la 71 la Umoja wa Mataifa, ambapo aliainisha masuala mbalimbali yanayoikabili dunia hivi sasa yakiwamo ya ugaidi, mabadiliko ya tabia nchi, ukiukwaji wa haki za binadamu, ukiukwaji wa utawala wa sheria na demokrasi, milipuko ya magonjwa kama vile Ebola na Zika, matumizi ya diplomasia katika kutafutia ufumbuzi masuala magumu likiwamo la mchakato wa kuidhibiti Iran dhidi ya silaha za nyukilia. 